Diari Oficial de la Generalitat Valenciana


Sumari del DOGV 5114, del 14-10-2005 (2005/10174)

RESOLUCIÓ de 28 de juliol de 2005, de la Direcció General de Treball i Seguretat Laboral, per la qual es disposa el registre i la publicació de l'Acord de Classificació Professional del Personal de Ferrocarrils de la Generalitat Valenciana i Reequilibri Salarial Derivats de l'Aplicació de la Valoració de Llocs de Treball, pel qual es desplega la previsió continguda en l'article 25 del X Conveni Col·lectiu de l'empresa Ferrocarrils de la Generalitat Valenciana (Codi núm. 8000072).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5114

Data del DOGV
:   14-10-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10381


Data del document
:   28-07-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Ferrocarrils de la Generalitat Valenciana
    * transport ferroviari
    * conveni col·lectiu
    * empresa pública

RESOLUCIÓ de 28 de juliol de 2005, de la Direcció General de Treball i Seguretat Laboral, per la qual es disposa el registre i la publicació de l'Acord de Classificació Professional del Personal de Ferrocarrils de la Generalitat Valenciana i Reequilibri Salarial Derivats de l'Aplicació de la Valoració de Llocs de Treball, pel qual es desplega la previsió continguda en l'article 25 del X Conveni Col·lectiu de l'empresa Ferrocarrils de la Generalitat Valenciana (Codi núm. 8000072). [2005/X10843]
  
Vist el text del de l'Acord de Classificació Professional del Personal de Ferrocarrils de la Generalitat Valenciana i Reequilibri Salarial Derivats de l'Aplicació de la Valoració de Llocs de Treball, pel qual es desplega la previsió continguda en l'article 25 del X Conveni Col·lectiu de l'empresa Ferrocarrils de la Generalitat Valenciana, subscrit per representants de l'empresa, i de part dels treballadors per les seccions sindicals de CCOO a Alacant i València, d'UGT a Alacant i València, i de SIF a Alacant i València, i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1.040/1981, de 22 de maig, sobre Registre i Dipòsit de Convenis Col·lectius de Treball, esta Direcció General de Treball i Seguretat Laboral, d'acord amb les competències que té transferides pel Reial Decret 4.105/82, de 29 de desembre, resol:
  
Primer
  
Ordenar que siga inscrit en el Registre de Convenis Col·lectius de Treball d'esta direcció general, amb notificació a la Comissió Negociadora, i que siga dipositat el text original de l'acord.
  
Segon
  
Disposar que siga publicat en el Diari Oficial de la Generalitat Valenciana.
  
València, 28 de juliol de 2005.- El director general de Treball i Seguretat Laboral: Román Ceballos Sancho.
  
CLASSIFICACIÓ PROFESSIONAL DEL PERSONAL DE FERROCARRILS DE LA GENERALITAT VALENCIANA I REEQUILIBRI SALARIAL DERIVAT DE L'APLICACIÓ DE LA VALORACIÓ DE LLOCS DE TREBALL
  
Preàmbul
  
La necessitat de crealitzar un procés de Valoració de Llocs de Treball basat en el principi d'igualtat de retribució per treballs del mateix valor, analitzant cada categoria professional amb independència de la persona que l'ocupa, és una aspiració que procedix del VII Conveni Col·lectiu Interprovincial de Ferrocarrils de la Generalitat Valenciana. Durant tot este temps s'ha treballat en les Comissions creades amb este fi per la representació dels treballadors i de la direcció amb l'objectiu de determinar el valor de les categories, agrupar-les adequadament i, finalment, d'aconseguir una redistribució salarial més equitativa. El resultat de tot això s'arreplega hui en el nou sistema de classificació professional i reequilibri salarial que a continuació es regula.
  
Tot el procés, d'altra banda, es referix exclusivament a les categories que, segons la regulació existent en FGV fins a este moment, es troben compreses en els nivells salarials 1 al 9 (ambdós inclosos).
  
Per consegüent, i en compliment del que estipula la clàusula 26a del X Conveni Col·lectiu Interprovincial de FGV, els representants dels treballadors i de la direcció de l'empresa que es detallen en la firma
  
ACORDEN
  
1. NOU SISTEMA DE CLASSIFICACIÓ PROFESSIONAL
  
1.1 Objecte, definicions i extensió. El sistema de classificació professional que es regula en este pacte, és el resultat de la Valoració de Llocs de Treball duta a terme al si de Ferrocarrils de la Generalitat Valenciana.
  
El seu objecte és enquadrar les distintes categories professionals que fins hui estaven compreses en els nivells salarials 1 al 9 (ambdós inclusivament) dins de Blocs Competencials, Àrees Professionals i Grups Professionals, assignant-los així mateix un determinat salari que substituïsca l'anterior.
  
Es definix com BLOC COMPETENCIAL el conjunt de categories que tenen semblants nivells de competències i requeriments.
  
Es definix com ÀREA PROFESSIONAL l'aglutinació de grups professionals que compartixen un mateixa comesa general, segons la classificació establida en este acord.
  
Es definix com GRUP PROFESSIONAL l'agrupació de categories professionals que compartixen un mateixa comesa primordial, segons la classificació establida en este acord.
  
1.2 Classificació Professional. La classificació professional determina la situació de cada categoria en l'esquema organitzatiu de l'empresa.
  
Queden excloses d'esta classificació i valoració les categories de Factor, Especialista d'Estacions i Ordenança/Porter, les quals en l'actualitat estan considerades ?a extingir?. Els treballadors afectats per estes exclusions podran optar per sotmetre's a les proves oportunes per a la reclassificació com Agent d'Estacions (cas de Factor i Especialista d'Estacions) o com Auxiliar d'Administració (cas d'Ordenança/Porter) o mantindre, a títol personal, la seua categoria i condicions salarials actuals.
  
Com a conseqüència del procés d'ordenació derivat de la V.L.T., s'establixen noves denominacions d'algunes categories professionals i, en alguns casos, s'integren en una única categoria diverses anteriors (annex 1). La classificació professional que amb este acord entra en vigor està composta per quatre Blocs Competencials i per cinc Àrees Professionals, les quals, al seu torn, es componen d'onze Grups Professionals, segons es detalla a continuació:
  
Amb relació al que establixen les definicions dels blocs competencials continguts en el present apartat, als efectes de concretar què s'entén per ?coneixements equivalents adquirits en l'exercici de la seua professió?, les parts es remeten a l'acord sobre cobertura de llocs de treball.
  
Bloc Competencial d'auxiliars: Pertanyen a este bloc les categories professionals en les quals els treballadors que les ocupen necessiten d'una formació bàsica elemental i realitzen tasques senzilles que s'executen segons instruccions concretes clarament establides, amb alt grau de dependència, i poden requerir una habilitació elemental i/o curts períodes d'adaptació.
  
Les categories que comprén este bloc, per a cada àrea professional i grup professional, són les següents:
  
1. Esta categoria es reserva com opció per als acoblaments provisionals o definitius de treballadors que no puguen exercir les tasques bàsiques de Circulació fixades per a la d'Agent d'Estacions, però sí la resta.
  
Bloc Competencial d'operaris: Pertanyen a este bloc les categories professionals en les quals els treballadors que les ocupen han de tindre una formació de Graduat Escolar o ESO i realitzen tasques seguint un mètode de treball precís, amb un nivell d'iniciativa baix, requerint d'una especialització bàsica o habilitació professional.
  
Les categories que comprén este bloc, per a cada àrea professional i grup professional, són les següents:
  
1. Esta categoria està declarada a extingir en la totalitat de les línies de FGV.
  
Bloc Competencial d'oficials: Pertanyen a este bloc les categories professionals en les quals els treballadors que les ocupen requerixen una titulació de Batxillerat o Cicle Formatiu de Grau Superior o coneixements equivalents adquirits en l'exercici de la seua professió i realitzen tasques sota instruccions o procediments generals, que requerixen una especialització o habilitació professional adequada i que exigixen habitualment iniciativa, assumint sota supervisió, la responsabilitat d'estes. El seu exercici pot comportar personal a càrrec seu.
  
Les categories que comprén este bloc, per a cada àrea professional i grup professional, són les següents:
  
1. Es tracta d'un lloc, no d'una categoria. Atesa la seua condició de confiança, podrà ser ocupat per treballadors de qualsevol categoria. Correspon a cada Direcció determinar qui l'haurà d'ocupar en cada moment.
  
2. En les seues diferents especialitats.
  
Bloc Competencial de tècnics: Pertanyen a este bloc les categories professionals en les quals els treballadors que les ocupen necessiten d'una formació universitària de grau mitjà o coneixements equivalents adquirits en l'exercici de la seua professió, i que realitzen tasques complexes amb objectius globals definits, requerint un alt grau d'autonomia, iniciativa i responsabilitat.
  
Les categories que comprén este bloc, per a cada àrea professional i grup professional, són les següents:
  
A més de les categories arreplegues en el quadre, dins del bloc competencial de Tècnics s'enquadren també les de Titulat de Grau Mitjà i Tècnic Ferroviari de Suport, que per definició són comunes a totes les àrees i grups professionals.
  
1.3 Ubicació dels treballadors. Cada treballador està enquadrat en el sistema de classificació professional en funció de la categoria que ocupa, excepte aquells treballadors que, d'acord amb el que establix l'apartat 1.2, queden exclosos de la classificació professional que ací es definix.
  
Cada categoria pertany un únic bloc competencial, a una única àrea professional i a un únic grup professional, excepte:
  
Les categories de Cap de Secció d'Instal·lacions Elèctriques i d'Inspector Principal de Moviment, les quals són comuns a diversos grups professionals segons es reflectix en els quadres anteriors.
  
Les categories de Tècnic Ferroviari de Suport i Titulat de Grau Mitjà, segons es detalla en l'apartat anterior de Tècnics. Els agents que ocupen estes categories, no obstant això, dins de la seua funcionalitat, desenvoluparan les tasques que definisca la unitat organitzativa a què estiguen adscrits.
  
La categoria professional de Peó, no s'enquadra en cap dels grups i àrees professionals ni blocs competencials, es reserva exclusivament per als supòsits de reingressos derivats de l'aplicació de la Clàusula 16a del VII Conveni Col·lectiu Interprovincial de FGV, sempre que les capacitats psicofísiques del treballador impedisquen la completa realització de les funcions establides per a qualsevol altra categoria professional. A estos treballadors se'ls reingressarà en la mateixa província on anteriorment tenien la seua residència laboral. Els treballadors pertanyents a esta categoria realitzaran tasques senzilles, que els siguen encomanades pel responsable de la unitat o servici a què queden adscrits.
  
1.4 Ascens per permanència. A partir de l'entrada en vigor d'este acord, desapareix el concepte de ?ascens per permanència- que per a algunes categories professionals s'aplicava segons diverses normes i acords. No obstant això, en determinades categories professionals es mantindran diferències salarials, segons estipula el punt 3.1.
  
1.5 Mobilitat Funcional. Excepte les referències expresses que es continguen en el present text, tota la regulació fixada en este no podrà ser al·legada per les parts per a establir de forma unilateral mobilitat funcional entre categories.
  
A estos efectes, l'exigència fixada en l'Estatut dels Treballadors sobre Grups Professionals respecte a la seua definició, s'entén realitzada amb la divisió per grups professionals acordada en este document.
  
2. DESCRIPCIÓ DE LES CATEGORIES
  
A partir de l'entrada en vigor d'este acord, les funcions a desenvolupar pels treballadors vindran definides per les descripcions que s'arrepleguen en l'annex 2.
  
Cada descripció de les establides en l'annex mencionat arreplega els trets fonamentals de la categoria que descriu, sense esgotar les seues funcions, i comprén, en general, les que corresponen als coneixements que les caracteritzen.
  
Els treballadors podran realitzar funcions d'una altra categoria del seu mateix grup professional que no exigisca coneixements essencialment diferents dels indicats per a la seua pròpia, sempre que així ho requerisquen les circumstàncies, quan l'índex d'activitats de la comesa a exercir en la jornada no faça necessària l'existència d'un altre agent o per a completar l'activitat normal exigible.
  
En l'exercici de les corresponents funcions s'empraran, si és el cas, els mitjans o les ferramentes que siguen necessàries, sense que això supose un canvi del contingut de les dites funcions ni en l'adscripció de l'agent a una altra categoria distinta, atés que la seua realització és independent dels mitjans que s'utilitzen.
  
Els agents les categories dels quals es troben enquadrades en el bloc competencial de Tècnics hauran de realitzar, si és el cas, treballs d'informe, anàlisi i estudi que, per la seua naturalesa, hagen de ser encomanats a agents de la més alta qualificació dins de la reglamentació.
  
3. REEQUILIBRI SALARIAL
  
3.1 Salari Tipus i Salari Tipus d'Inici. El Salari Tipus mensual assignat a cada bloc competencial és el que s'arreplega en la taula següent. No obstant això, tot treballador que ocupe per primera vegada una de les categories professionals que es detallen més avant, percebrà durant els tres primers anys el Salari Tipus d'Inici (arreplegat també en la taula).
  
Bloc Competencial Salari Tipus\* Salari Tipus d'Inici\*
  
AUXILIARS 1.247,14 €/mes 1.188,02 €/mes
  
OFICIALS 1.456,10 €/mes 1.382,92 €/mes
  
OPERARIS 1.313,33 €/mes 1.247,14 €/mes
  
TÈCNICS 1.614,58 €/mes 1.533,30 €/mes
  
Valors 2005. En el cas que en 2005 pertoque l'aplicació de l'objectiu primer de la Clàusula 9 del X Conveni, es procedirà de la forma següent: Al valor establit se li restaran 30€. Sobre la quantitat així obtinguda es realitzarà l'aplicació de l'objectiu. Una vegada obtinguda la nova xifra, s'incrementarà novament en 30€. Per als anys següents, estos valors s'incrementaran segons disposa el conveni.
  
Les categories per a les quals es fixa la percepció del Salari Tipus d'Inici, són les següents:
  
- Factor de Circulació
  
- Agent d'Estacions
  
- Especialista de Compres i Subministraments
  
- Ajudant de Via
  
- Delineant
  
- Especialista de Telecomunicacions
  
- Informador/Agent d'Estacions
  
- Maquinista
  
- Muntador d'Instal·lacions Elèctriques i Automatismes
  
- Oficial Zelador de Línia Electrificada
  
- Tècnic Especialista d'Administració i Control
  
- Oficial d'Ofici
  
- Oficial de Subestacions i Telecomandaments Titulat de Grau Mitjà
  
Per a la categoria professional de Peó, definida en l'apartat 1.3, s'establixen els Salari Tipus i Complement de Lloc següents:
  
Salari Tipus Complement de Lloc
  
1.123,39 €/mes 95,04 €/mes
  
El concepte i valor del Salari Tipus i Salari Tipus d'Inici substituïx els anteriors de ?nivell salarial- i ?Salari o Sou Inicial- (clau 001 de les Taules Salarials). Els conceptes que, d'acord amb les normes que puguen quedar vigents després d'este pacte, es vinculen en la seua quantia al Sou Inicial, es referiran des d'ara al Salari Tipus o Salari Tipus d'Inici (segons pertoque) per a les categories objecte d'este acord.
  
3.2 Antiguitat. El valor del quadrienni serà d'un 2,86% del Salari Tipus o del Salari Tipus d'Inici (segons pertoque).
  
3.3 Complement Personal d'Antiguitat. S'establixen els valors següents, que deroguen els fixats en les taules salarials vigents en el moment de la firma d'este pacte:
  
 Bloc Competencial
  
Quadriennis Auxiliars Oficials Operaris Tècnics
  
 5 42,33 €/mes 49,54 €/mes 44,60 €/mes 52,21 €/mes
  
 6 44,22 €/mes 51,75 €/mes 46,59 €/mes 54,54 €/mes
  
 7 46,12 €/mes 53,96 €/mes 48,58 €/mes 56,86 €/mes
  
 8 48,01 €/mes 56,16 €/mes 50,57 €/mes 59,20 €/mes
  
 9 49,91 €/mes 58,37 €/mes 52,55 €/mes 61,51 €/mes
  
 10 51,79 €/mes 60,59 €/mes 54,55 €/mes 63,83 €/mes
  
Els treballadors que perceben el complement personal d'antiguitat conservaran este dret. A estos efectes, la quantia de la percepció econòmica pel dit concepte s'assimilarà a l'establida en el quadre superior.
  
D'ara endavant, per a tindre dret a la percepció d'este complement s'haurà de romandre 20 o més anys en categories enquadrades en un mateix bloc competencial i àrea professional\*. El temps ja acreditat per un treballador en el dit còmput, segons les normes d'aplicació anteriors al 21 de juliol del 2005, servirà de base per al càlcul del temps de permanència segons les noves normes ací contingudes, vigents a partir d'eixa data. En cap cas podrà apel·lar a esta nova regulació per a afegir temps a aquell que s'ha acreditat anteriorment.
  
S'establixen les excepcions següents:
  
Als Agents d'Estació que canvien a la categoria de Factor de Circulació, el temps que van romandre en la primera serà computat a efectes de generació del C.P.A.
  
Als Oficials Principals de Línia tramviària que canvien a la categoria de Maquinista (especialitat tramviària) el temps que van romandre en la primera serà computat a efectes de generació del C.P.A.
  
Per a percebre el complement, els treballadors que acrediten el dret hauran de sol·licitar-ho. Si esta sol·licitud és posterior a la data de naixement del dret, el pagament es retrotraurà fins a la dita data com a màxim un any.
  
3.4 Complement de Lloc de Treball. Com a conseqüència del procés de Reequilibri Salarial objecte d'este acord, els nous valors del Complement de Lloc de Treball (clau 59 de nòmina) s'arrepleguen en les Taules Salarials adjuntes.
  
3.5 Taules Salarials. Com annex 3 a este acord s'inclouen les Taules Salarials d'aplicació a partir de la seua entrada en vigor, les quals substituïxen i anul·len les actualment en vigor, que van ser firmades el passat dia 12/05/05 per la Comissió Interpretativa del X Conveni.
  
4. VALIDESA I VIGÈNCIA
  
4.1 Compliment d'acords. Amb el present acord es dóna per omplit el mandat contingut en els VII, VIII, IX i X Convenis Col·lectius Interprovincials de Ferrocarrils de la Generalitat Valenciana o en qualsevol altre acord amb referència a la Valoració de Llocs de Treball i/o a la Classificació Professional i Salarial.
  
Els firmants establixen que el pacte s'emmarca dins de les previsions de la clàusula 25 del X Conveni Col·lectiu i li atorguen, per tant, el mateix valor que al conveni. A estos efectes i segons les previsions de la clàusula 25 mencionada, autoritzen la Direcció de Recursos Humans de FGV a enviar este text a l'Autoritat Laboral com annex al conveni perquè es publique i registre.
  
4.2 Entrada en vigor. La data d'entrada en vigor dels efectes econòmics del present acord serà l'1 de gener del 2005. A la resta d'efectes, l'entrada en vigor serà la de l'endemà de la firma d'este document.
  
CLÀUSULA DEROGATÒRIA
  
Amb este acord i els seus annexos queda derogat el Capítol 4t del Text Refós de la Normativa Laboral de FGV de 12.02.96 i l'epígraf 9.3 del mateix Text Refós, així com qualsevol contingut dels pactes vigents o del mateix Text Refós de la Normativa Laboral que s'opose a allò que este ?ha regulat.
  
Queden derogades, així mateix, totes les mencions i clàusules que en el X Conveni i anteriors, o en qualsevol altre acord, feren referència a la Valoració de Llocs de Treball i/o a la Classificació Professional i Salarial
  
Els aspectes normatius que puguen veure's afectats per este acord seran objecte de la corresponent revisió i actualització, en virtut del que disposa la clàusula 25 del X Conveni Col·lectiu Interprovincial de FGV, donant especial rellevància a qualsevol qüestió que es considere que afecta o perjudica la millor aplicabilitat del present acord.
  
En cas de dubtes d'interpretació sobre supòsits no mencionats expressament, la Comissió Interpretativa del X Conveni s'hi haurà de pronunciar.
  
DISPOSICIÓ ADDICIONAL
  
Als efectes establits en el punt 3.3, als Interventors en Ruta que de forma obligatòria han sigut reconvertits en Agents de la Unitat de Supervisió i Intervenció, se'ls considerarà el temps que hagen ocupat la categoria d'Interventor en Ruta com a part del computat per a generar el dret a la percepció econòmica citada.
  
DISPOSICIÓ TRANSITÒRIA
  
1a. Elaboració de l'annex 2.
  
Sense perjuí del que disposa la clàusula derogatòria anterior, com que en el moment de la firma del present acord no està conclòs l'annex 2, que arreplegarà la descripció de les categories professionals amb les funcions a desenvolupar segons els pactes existents respecte d'això, es determina deixar en suspens la derogació del capítol 4t del text Refós de la Normativa Laboral de FGV de 12/02/96 pel que fa a descripció de categories. Tan prompte es concloga i siga ferm l'annex 2 mencionat, la derogació serà plenament eficaç.
  
Transitòriament, fins a la conclusió del dit annex, les funcions de les categories del present acord seran les establides en les diverses normes pactades vigents per a totes les categories anteriors que, segons s'establix en l'annex 1, es corresponen amb les noves categories.
  
2a. Salari Tipus d'Inici.
  
Respecte al Salari Tipus d'Inici establit en el punt 3.1 del present acord, en relació amb el personal de FGV a 1 de gener del 2005, s'establix la disposició següent:
  
Els treballadors que ocupaven alguna de les categories que, segons l'anterior regulació del ?ascens per permanència- estaven ubicades en la posició d'inici en un sistema que arreplegava 2 ascensos per permanència (tres categories), s'ubicaran ara en la corresponent categoria de la nova classificació (segons annex 1) i iniciaran el còmput dels tres anys des de l'1 de gener del 2005.
  
Els treballadors que ocupaven alguna de les categories que, segons l'anterior regulació del ?ascens per permanència- estaven ubicades en la posició d'inici en un sistema que arreplegava 1 ascens per permanència (dos categories), o en la posició intermèdia si el sistema recollia 2 ascensos per permanència (tres categories), s'ubicaran ara en la corresponent categoria de la nova classificació (segons annex 1) i el temps que tinguen acreditat en l'anterior es computarà com a part dels tres anys estipulats.
  
Els treballadors que ocupaven alguna de les categories que, segons l'anterior regulació del ?ascens per permanència- estaven ubicades en la posició final, s'ubicaran ara en la corresponent categoria de la nova classificació (segons annex 1) i percebran directament el Salari Tipus que pertoque.
  
3a. Garanties d'accés a categories.
  
Per a la promoció interna dels treballadors que el 21 de juliol del 2005 conformen la plantilla fixa de FGV, no se'ls exigirà cap requeriment de titulació addicional als que puguen derivar-se de les específiques requerides per a ocupar algunes categories segons els acords que les regulen.
  
Així mateix, al personal que en eixa data conforma l'actual borsa de contractació, als efectes del seu ingrés com a personal fix de FGV durant el període de vigència de la borsa mencionada, segons la regulació d'esta, tampoc se'ls exigirà cap requisit de titulació addicional als que puguen derivar-se de les específiques requerides per a ocupar algunes categories segons els acords que les regulen.
  
I en prova de conformitat amb tot això, firmen el present acord a València, el 15 de juliol de 2005, les representacions que figuren a continuació, les quals es reconeixen mútua capacitat per a fer-ho.
  
En representació de la Direcció de FGV:
  
Marisa Gracia Jimenez
  
Dionisio García Gómez
  
Raul Castelblanque Juanas
  
José A. González Redondo
  
Per la Representació dels Treballadors:
  
UGT València
  
Jesús Caballero Huerta
  
UGT Alacant
  
Santiago Pérez Ainsa
  
CCOO València
  
Vicente Llop Martinez
  
CCOO Alacant
  
Jesús Blazquez Láncara
  
SIF València
  
Jaime Baeschlin Martinez
  
SIF Alacant
  
Mª Isabel Ortiz Moreno
  
SF València
  
Pedro Díaz Caballero
  
ANNEX III
  
TAULES SALARIALS
  
Les presents taules salarials reflectixen els valors pactats en el X Conveni Col·lectiu Interprovincial, amb les modificacions que es deriven de l'Acord de classificació del personal de Ferrocarrils de la Generalitat Valenciana i reequilibri salarial derivat de l'aplicació de la Valoració de Llocs de Treball, del qual són annex.
  
Han servit com a base els imports fixats en el IX Conveni Col·lectiu, amb la revisió efectuada en el seu cas.